Mens efterdønningerne fra fredagens julefrokoster var ved at lægge sig, kørte en 32-årig mand fra Brønderslev i grøften på Hirtshals-motorvejen ved Tylstrup i en solo-ulykke. Klokken 6.19 fik politiet melding om, at manden var kørt i grøften. - Da patruljen kom frem, kunne de konstatere, at der kun var sket materiel skade, men manden lugtede af alkohol, og han blæste ganske rigtigt alkometeret over det tilladte, fortæller vagtchef ved Nordjyllands Politi, Henrik Beck. Manden blev sigtet på stedet for spirituskørsel og taget med til blodprøve, der skal fastlægge, hvor høj promillen var.
32-årig mand fra Brønderslev kørte i morges i grøften på motorvejen i solo-uheld. Mistanke om spirituskørsel.